Jean Louis Rodolphe Agassiz (1807-73) was 'n Switserse natuurkenner. Hy was ’n baanbreker van noukeurige ondersoek en het ’n belangrike wetenskaplike ekspedisie na Brasilië onderneem. Agassiz het veral besondere bydraes tot igtiologie (insluitend uitgestorwe visspesies) gemaak en het die studieveld van glasiologie (die studie van ysvelde en ystydperke) gestig. Daarteen het hy nie in evolusie geglo nie en het hy gedink dat die verskillende menslike rasse verskillende oorspronge gehad het. Bron: Die Afrikaanse Kernensiklopedie, J.P. Scannell (red.), 1965 Laat weet as u oor addisionele inligting beskik wat ons hier kan bywerk.